CELEX: 52011PC0443
Language: lv
Date: 2011-07-19
Title: Priekšlikums PADOMES LĒMUMS ar ko groza Lēmumu 2002/546/EK attiecībā uz tā piemērošanas laiku

|

52011PC0443

/* COM/2011/0443 galīgā redakcija - 2011/0192 (CNS) */  Priekšlikums PADOMES LĒMUMS ar ko groza Lēmumu 2002/546/EK attiecībā uz tā piemērošanas laiku  

	PASKAIDROJUMA RAKSTSPRIEKŠLIKUMA KONTEKSTSLīguma par Eiropas Savienības darbību (LESD) noteikumi, kas ir piemērojami attālākajiem reģioniem, pie kuriem pieder Kanāriju salas, principā nepieļauj nodokļu uzlikšanas atšķirības starp vietējām precēm un precēm no Spānijas vai citām dalībvalstīm. Tomēr LESD 349. pantā (iepriekš EK līguma 299. panta 2. punkts) ir paredzēta iespēja ieviest īpašus pasākumus par labu šiem reģioniem, ņemot vērā pastāvīgus nelabvēlīgus faktorus, kas ietekmē attālāko reģionu ekonomikas un sociālo situāciju.Ar Padomes 2002. gada 20. jūnija Lēmumu 2002/546/EK[1], kas pieņemts, pamatojoties uz EK līguma 299. panta 2. punktu, Spānijai ir atļauts līdz 2011. gada 31. decembrim dažām precēm, kuras ražo Kanāriju salās, noteikt atbrīvojumus no AIEM nodokļa vai tā samazinājumus. Minētā lēmuma pielikumā ir sniegts saraksts ar precēm, kurām var piemērot atbrīvojumus no nodokļa vai tā samazinājumus. Vietējā ražojuma un pārējām precēm piemērojamā nodokļa starpība atkarībā no preču veida nedrīkst pārsniegt attiecīgi 5, 15 vai 25 procentpunktus.Lēmumā 2002/546 EK aplūkoti īpašu pasākumu pieņemšanas iemesli, tostarp nošķirtība, atkarība no izejvielām un enerģijas, nepieciešamība veidot lielākus uzkrājumus, mazs vietējais tirgus apvienojumā ar mazattīstītu eksportu utt. Visi šie nelabvēlīgie faktori izraisa ražošanas izmaksu palielināšanos un līdz ar to sadārdzina vietējā ražojuma preču pašizmaksu, tādējādi, neīstenojot īpašus pasākumus, šīs preces būtu mazāk konkurētspējīgas nekā ievestās, pat ņemot vērā izmaksas preču transportēšanai uz Kanāriju salām. Tas nozīmētu, ka būtu grūtāk saglabāt vietējo ražošanu. Līdz ar to Lēmumā 2002/546/EK ietvertie īpašie pasākumi bija izstrādāti tā, lai stiprinātu vietējo ražošanu, uzlabojot tās konkurētspēju.2009. gada pasaules ekonomikas krīze ar tās ietekmi uz ceļošanu atstāja smagas sekas uz Kanāriju salu ekonomiku, kas ir ļoti atkarīga no tūrisma nozares ienākumiem.Darbaspēka samazinājums tūrisma jomā izraisīja krasu bezdarba līmeņa pieaugumu Kanāriju salās. Bezdarba rādītāji, kas laikā no 2001. līdz 2007. gadam svārstījās starp 10,4 % un 12 %, pieauga līdz 17,3 % 2008. gadā un 26,2 % 2009. gadā. Šī tendence apliecina no tūrisma nozares ļoti atkarīgas ekonomikas apdraudētību un nepieciešamību veicināt ekonomikas virzienu daudzveidību.2010. gada 16. novembrī Spānija iesniedza Eiropas Komisijai lūgumu pagarināt Lēmuma 2002/546/EK piemērošanas laiku par diviem gadiem, lai tā beigu termiņš sakristu ar vienu no Valsts reģionālā atbalsta pamatnostādnēm 2007.–2013. gadam.[2]Spānija ir iesniegusi arī lūgumu par diviem gadiem pagarināt darbības laiku Lēmumam par Valsts atbalstu NN 22/2008, saskaņā ar kuru atbalsts, ko sniedz Spānijas iestādes attiecībā uz AIEM , ir saderīgs ar kopējo tirgu. Komisija ir izstrādājusi Lēmumu par valsts atbalstu N 544/2010, ar ko pagarina Lēmuma par valsts atbalstu NN 22/2008 darbības periodu, un tas ir gatavs pieņemšanai, nodrošinot atbilstību šim priekšlikumam.Kas attiecas uz Lēmuma 2002/546/EK darbības perioda pagarināšanas lūgumu, Komisija to izvērtēja saistībā ar Kanāriju salas ietekmējošo nelabvēlīgo faktoru līmeni. Tā nonāca pie secinājuma, ka, balstoties uz pieejamo informāciju, ir pamatoti šo lūgumu izpildīt.Pirmkārt, 2008. gada 28. augustā pieņemtais Komisijas ziņojums Padomei par īpašas kārtības piemērošanu attiecībā uz Kanāriju salās piemērojamo AIEM nodokli patiešām apstiprināja, ka AIEM nodoklis darbojas apmierinoši un nav vajadzīgi nekādi grozījumi Lēmuma 2002/546/EK noteikumos. To, ka pastāvīgie nelabvēlīgie faktori joprojām pastāv, apstiprināja arī ziņojums, kas atsūtīts līdz ar lūgumu pagarināt Lēmuma 2002/546/EK darbības periodu.Otrkārt, lūgumā prasīts pagarinājums tikai par diviem gadiem.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMA REZULTĀTISpānijas iestāžu lūgums pagarināt AIEM nodokļa piemērošanas periodu tika iesniegts, ņemot vērā ieinteresēto tautsaimniecības nozaru vēlmes.Ietekmes novērtējumu Komisija neveica.PRIEKŠLIKUMA JURIDISKIE ASPEKTIIerosināto pasākumu kopsavilkumsPagarināt Lēmuma 2002/546/EK darbības periodu, atļaujot Spānijai piemērot atbrīvojumu no AIEM nodokļa vai tā samazinājumu attiecībā uz vairākiem Kanāriju salās ražotiem produktiem.Juridiskais pamatsLESD 349. pantsSubsidiaritātes principsVienīgi Padomei ir pilnvaras, pamatojoties uz LESD 349. pantu, pieņemt īpašus pasākumus par labu attālākajiem reģioniem, pielāgojot Līgumu, tostarp kopējo politikas virzienu, piemērošanu šiem reģioniem, ņemot vērā pastāvīgus nelabvēlīgus faktorus, kas ietekmē attālāko reģionu ekonomikas un sociālo situāciju.Tādējādi priekšlikums ir saskaņā ar subsidiaritātes principu.Proporcionalitātes principsPriekšlikums ir saskaņā ar proporcionalitātes principu turpmāk izklāstīto iemeslu dēļ.Tajā ierosināts pagarināt Lēmuma 2004/162/EK piemērošanas periodu par diviem gadiem, lai tas būtu saderīgs ar Valsts reģionālā atbalsta pamatnostādnēm, kas ir piemērojamas laikposmā no 2007. līdz 2013. gadam.Komisija savā ziņojumā Padomei par īpašas kārtības piemērošanu attiecībā uz Kanāriju salās piemērojamo AIEM nodokli ir apstiprinājusi, ka AIEM nodoklis darbojas apmierinoši un nav vajadzīgi nekādi grozījumi Lēmuma 2002/546/EK noteikumos.Jebkāds turpmāks pagarinājums tiks atļauts vienīgi pēc jaunas katra atsevišķa preču veida analīzes.Juridisko instrumentu izvēleIerosinātais juridiskais instruments: Padomes lēmums.Citi instrumenti nebūtu piemēroti šāda iemeslu dēļ:grozāmais instruments arī ir Padomes lēmums, kas pieņemts, balstoties uz to pašu juridisko pamatu (tolaik: EK līguma 299. panta 2. punkts).IETEKME UZ BUDŽETUPriekšlikums neietekmē Eiropas Savienības budžetu.2011/0192 (CNS)PriekšlikumsPADOMES LĒMUMSar ko groza Lēmumu 2002/546/EK attiecībā uz tā piemērošanas laikuEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 349. pantu,ņemot vērā Eiropas Komisijas priekšlikumu,[3]pēc leģislatīvā akta projekta nosūtīšanas valstu parlamentiem,ņemot vērā Eiropas Parlamenta atzinumu,[4]saskaņā ar īpašo likumdošanas procedūru,tā kā:1.  Ar Padomes 2002. gada 20. jūnija Lēmumu 2002/546/EK, kas pieņemts, pamatojoties uz EK līguma 299. panta 2. punktu, Spānijai ir atļauts līdz 2011. gada 31. decembrim dažām precēm, kuras ražo Kanāriju salās, noteikt atbrīvojumus no AIEM nodokļa vai tā samazinājumus. Minētā lēmuma pielikumā ir sniegts saraksts ar precēm, kurām var piemērot atbrīvojumus no nodokļa vai tā samazinājumus. Vietējā ražojuma un pārējām precēm piemērojamā nodokļa starpība atkarībā no preču veida nedrīkst pārsniegt attiecīgi 5, 15 vai 25 procentpunktus.2.  Ir pamatoti pagarināt Lēmuma 2002/546/EK piemērošanas periodu par diviem gadiem, jo saskaņā ar šo lēmumu piešķirto atļauju pamatojošie aspekti nav mainījušies. Šajā sakarībā Komisija ziņojumā Padomei par īpašas kārtības piemērošanu attiecībā uz Kanāriju salās piemērojamo AIEM nodokli[5] ir apstiprinājusi, ka AIEM nodoklis darbojas apmierinoši un nav vajadzīgi nekādi grozījumi Lēmuma 2002/546/EK noteikumos.3.  Turklāt no Spānijas iestādēm saņemtais ziņojums apstiprina, ka ir saglabājušies nelabvēlīgie faktori, kas bija pamatā pilnīgam atbrīvojumam no AIEM nodokļa vai tā samazinājumam attiecībā uz vairākām Kanāriju salās ražotām precēm,IR PIEŅĒMUSI ŠO LĒMUMU.1. pantsLēmuma 2002/546/EK 1. pantā 2011. gada 31. decembra datumu aizstāj ar 2013. gada 31. decembra datumu.2. pantsŠis lēmums ir adresēts Spānijas Karalistei.Briselē,Padomes vārdā —priekšsēdētājs [1] OV L 179, 9.7.2002., 22.-27. lpp.[2] OV C 54, 4.3.2006., 13. lpp.[3] OV C […], […], […]. lpp.[4] OV C […], […], […]. lpp.[5] COM(2008) 528